CELEX: 32020D1583
Language: hu
Date: 2020-10-23 00:00:00
Title: A Tanács (EU) 2020/1583 határozata (2020. október 23.) az egyrészről az Európai Unió, az Európai Atomenergia-közösség és tagállamaik, másrészről az Örmény Köztársaság közötti átfogó és megerősített partnerségi megállapodás által létrehozott partnerségi bizottságban a vitarendezési eljárásokban választott bíróként eljáró személyek névjegyzékének felváltásával kapcsolatban az Európai Unió által képviselendő álláspontról

30.10.2020   
               
               
                  HU
               
               
                  Az Európai Unió Hivatalos Lapja
               
               
                  L 362/23
               
            
         A TANÁCS (EU) 2020/1583 HATÁROZATA
         (2020. október 23.)
         az egyrészről az Európai Unió, az Európai Atomenergia-közösség és tagállamaik, másrészről az Örmény Köztársaság közötti átfogó és megerősített partnerségi megállapodás által létrehozott partnerségi bizottságban a vitarendezési eljárásokban választott bíróként eljáró személyek névjegyzékének felváltásával kapcsolatban az Európai Unió által képviselendő álláspontról
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen annak 207. cikke (4) bekezdésének első albekezdésére, összefüggésben a 218. cikkének (9) bekezdésével,
         tekintettel az Európai Bizottság javaslatára,
         mivel:
         
                     (1)
                  
                  
                     Az egyrészről az Európai Unió, az Európai Atomenergia-közösség és tagállamaik, másrészről az Örmény Köztársaság közötti átfogó és megerősített partnerségi megállapodást (1) (a továbbiakban: a megállapodás) az Unió nevében az (EU) 2018/104 tanácsi határozattal (2) összhangban aláírták, és annak egyes részeit 2018. június 1-je óta ideiglenesen alkalmazzák.
                  
               
                     (2)
                  
                  
                     A partnerségi bizottság 2019. október 17-i ülésén – a megállapodás 339. cikkének (1) bekezdésével összhangban – összeállította annak a 15 személynek a névjegyzékét (a továbbiakban: a választott bírók névjegyzéke), akik hajlandók és képesek a választott bírói tisztség betöltésére.
                  
               
                     (3)
                  
                  
                     Örményország tájékoztatta az Uniót arról, hogy az általa javasolt személyek egyike már nem felel meg a megállapodás 339. cikkének (2) bekezdésében meghatározott feltételeknek és ezért fel kell váltani.
                  
               
                     (4)
                  
                  
                     A megállapodás ideiglenesen alkalmazott rendelkezései érvényesülésének biztosítása érdekében a partnerségi bizottságnak határozatot kell elfogadnia a választott bírók névjegyzékének egy módosított névjegyzékkel való felváltásáról.
                  
               
                     (5)
                  
                  
                     Mivel a partnerségi bizottságnak a választott bírók névjegyzékének felváltására vonatkozó határozata kötelező érvényű lesz az Unióra nézve, helyénvaló meghatározni az Unió nevében a partnerségi bizottságban képviselendő álláspontot,
                  
               ELFOGADTA EZT A HATÁROZATOT:
         
            1. cikk
            Az egyrészről az Európai Unió, az Európai Atomenergia-közösség és tagállamaik, másrészről az Örmény Köztársaság közötti átfogó és megerősített partnerségi megállapodás által létrehozott partnerségi bizottságban a választott bíróknak a megállapodás 339. cikkében említett névjegyzéke felváltásával kapcsolatban az Unió által képviselendő álláspont a partnerségi bizottság vonatkozó határozattervezetén alapul (3).
         
         
            2. cikk
            Ez a határozat az elfogadásának napján lép hatályba.
         
         
            Kelt Luxembourgban, 2020. október 23-án.
            
               
                  a Tanács részéről
               
               
                  az elnök
               
               S. SCHULZE
            
         
         
            (1)  HL L 23., 2018.1.26., 4. o.
         
         
            (2)  A Tanács (EU) 2018/104 határozata (2017. november 20.) az egyrészről az Európai Unió, az Európai Atomenergia-közösség és tagállamaik, másrészről az Örmény Köztársaság közötti átfogó és megerősített partnerségi megállapodásnak az Unió nevében történő aláírásáról és az ideiglenes alkalmazásáról (HL L 23., 2018.1.26., 1. o.).
         
            (3)  Lásd az ST 11524/20 dokumentumot a http://register.consilium.europa.eu oldalon.